
od Gwna gyda'i flagur 
Dan wenu eto ddaeth, 
Gan addaw hâf i'w ganlyn 
A chnydau llawn o faeth. 
Mewn iaith farddonol traetha 
Am gyfoeth doniau Duw 
A siriol iawn awgryma 
Cawn eto fodd i fyw. 


Ryw arddangosfa hyfyd 
O fywyd ddwg ger bron ; 
A'r olwg ddengys ini 
Fawr degwch anian lon. 
Mor hardd yw lliwiau'r goedwig 
A gwyrdd yr eithin mân ; 
Mor dlws yw blodau'r perthi, 
A glesni'r dolydd glân ! 


Ceir anian yn ymddeffro 
Ar lechwedd, bryn, a dôl; 
Hi gyfyd fel o'r fynwent 
A bywyd lon'd ei chôl. 
Fe welir copa'r mynydd, 
Fu'n foel a llwm yn hir, 
Yn gwisgo'i harddwisg newydd 
'R un defnydd glâs a'r tir. 


Y berllan sydd yn swynol, 
A'r blodau ar y coed, 

Yn arwydd bydd y ffrwythau 
Mor llawnion ag erioed. 

A'r oll yn cyd-arddangos 
Ei fawr ogoniant Ef, 

Yr Hwn sy'n awdwr tlysni 
'R holl ddaear fel y nef. 


Yn goron ar y cyfan, 
Brenhines llenyrch llawr— 
Yr ardd, sy'n dechreu gwisgo 
Ei goreu-wisg yn awr. 
O ïe'r ardd,—fan hynod, 
Lle gyntaf dodwyd dyn ; 
A'r lle mewn chwys a dagrau 
Y bu'n Gwaredwr cun. 


Gardd hyfryd oedd y fangre 
Lle'i rhoed mewn newydd fedd, 
A'r lle cyfododd hefyd 
A bywyd yn ei wedd. 
Drwy hyn ddaeth Gwanwyn hyfryd 
O fywyd newydd gwyrdd, 
I harddu a ffrwythloni 
Llwyd erdddi gobaith myrdd, 


Yn nhymor iach y Gwanwyn, 
Mor fyw yw'r adar mân, 
Mor llawen trawant dannau 
Eu mwyn delynau glân. 

Yn nghanol y gerddorfa 
Pa le mae mawl y dyn ? 

Efe o bawb. a ddylai 
Foliannu'i Grewr cun. 

